
Цели на учебната дисциплина:

Основните задачи на учебния предмет „Композиция и импровизация“ за специалност „Модерен танц“ са развитие на въображението спрямо възможностите на тялото във взаимодействие с друго тяло, мисълта, насочена в посока създаване на нови движения в съприкосновение, излизайки от познатите норми, стилове и техники на изпълнение. Осъзнаване на пространството и неговото цялостно използване. Ритъмът и формата като неразделни части от създаването на движение. Развивайки способността  да създадеш, да възпроизведеш, да имитираш или запомняш, се създава едно мислещо, танцуващо тяло, освободено от рамката на познатото и често използваното.
Описание на учебната дисциплина:

Стимулиране чрез различни задачи за развиване на творческо мислене, интерпретиране и създаване на нови движения, форми и фрази,  използване на прийоми от контактната импровизация, особено в XII клас. Участието на танцьора в процеса на създаване на хореографиите е важно и необходимо, ето защо се налага оформяне на творческо мислене, възможност за предлагане на решения.
XI КЛАС
Структура на учебната дисциплина:
Хорариум: 36 седмици по 1 часа= 36 часа
 Първи срок :

1.Танцова импровизация върху текст, създаване на танцов еквивалент на думи, изречения и идеи, отразяване смисъла на думите в движения и конкретни танцови фрази, търсене на движенчески решения.
2.Създаване на различни форми (кръгли и други) и акумулирането им в движение, развитие на създадените форми в продължение.
3.Оформянето на създадените форми във фраза, нюансиране, изработване на детайли, ритмизиране на материала.
4.Работа с пространство, различни задачи за усещане към пространството, възможностите за използването му.
Втори срок :

1.Разпределяне на създадения хореографски материал в пространството, използване на всички необходими възможности.
2.Работа с музика, избор на подходяща музика, кореспондираща с идеята и същността на хореографския текст, разпределяне на материала върху музиката, изработване на динамични нюанси.
3.Работа върху техническото изпълнение, самоусъвършенстване и прецизиране на хореографията.
4.Опознаване на абстрактния жест, изследване и разбиране на силата му, задаване на определена тема за създаване на жестове.
5.Композиране на вече създадените жестове и фрази в група, създаване на кратки хореографии от всеки един ученик.
XII клас
Структура на учебната дисциплина:

Хорариум: 29 седмици по 1 час = 29 часа

Първи срок

1.Упражнения и задачи за доверие,усещане на партньора, обратна връзка между две движещи се тела, физическо усещане за взаимодействие на въображението и ума.
2.Танцова контактна импровизация върху текст, създаване на танцов еквивалент на думи, изречения и идеи, отразяване смисъла на думите в движения и конкретни танцови фрази, търсене на движенчески решения.
3.Създаване на различни форми (кръгли и други) и акумулирането им в движение, развитие на създадените форми в продължение.
3.Оформянето на създадените форми във фраза, нюансиране, изработване на детайли, ритмизиране на материала.
4.Работа с пространство,различни задачи за усещане към пространството, възможностите за използването му.
  Втори срок :

1.Разпределяне на създадения хореографски материал в пространството, използване на всички необходими възможности.
2.Работа с музика, избор на подходяща музика, кореспондираща с идеята и същността на импровизационния текст, разпределяне на материала върху музиката,изработване на динамични нюанси.
3.Работа върху техническото изпълнение, самоусъвършенстване и прецизиране на хореографията.
4.Опознаване на абстрактния жест,изследване и разбиране на силата му, задаване на определена тема за създаване на жестове и фрази в дует.
5.Композиране на вече създадените жестове и дуетни фрази в група, създаване на кратки хореографии от всеки един ученик.
Изготвил програмата по учебен план 2020 г. – екип преподаватели на НУТИ 

